wannaphong/clean_thaiwikipedia huggingface dataset:
# โจ่ โหลว
โหลว เติ๊ก โจ่ (Low Taek Jho; เกิด 4 พฤศจิกายน 1981) หรือรู้จักในชื่อ โจ่ โหลว หรือ โจ โลว์ (Jho Low) เป็นนักธุรกิจชาวมาเลเซียและผู้หลบหนีคดีนานาชาติที่ถูกตามหาโดยเจ้าหน้าที่ของมาเลเซีย สิงคโปร์ และสหรัฐ ในความผิดที่เกี่ยวเนื่องกับเรื่องอื้อฉาว 1MDB เขาถูกกล่าวหาว่าเป็นผู้บงการอยู่เบื้องหลังของเรื่องอื้อฉาวนี้ 

เชื่อกันว่าโจ่ โหลว อยู่ในประเทศจีน ที่ซึ่งเขาเดินทางไปมาระหว่างเมืองใหญ่หลายเมือง เขาเดินทางไปมาอย่างเสรีถึงแม้ตำรวจมาเลเซียได้ยื่นคำเตือนระดับสีแดงของอินเตอร์โพล พร้อมระบุว่าการกระทำเหล่านี้มีการเมืองอยู่เบื้องหลัง
# ความเสมอภาคทางกฎหมาย
ความเสมอภาคทางกฎหมาย หรือชื่ออื่นเช่น ความเสมอภาคภายใต้กฎหมาย, ความเสมอภาคในสายตาของกฎหมาย หรือ สมภาคนิยมทางกฎหมาย เป็นหลักการว่าปัจเจกชนทุกคนต้องได้รับการปฏิบัติทางกฎหมายอย่างเท่าเทียมกัน และทั้งหมดอยู่ในบังคับของกฎหมายยุติธรรมเดียวกัน (วิถีทางที่ถูกต้องของกฎหมาย) ฉะนั้นกฎหมายต้องรับประกันว่าไม่มีปัจเจกหรือกลุ่มปัจเจกที่มีอภิสิทธิ์ หรือถูกรัฐบาลเลือกปฏิบัติ ความเสมอภาคทางกฎหมายเป็นหลักการพื้นฐานอย่างหนึ่งของเสรีนิยมChandran Kukathas, "Ethical Pluralism from a Classical Liberal Perspective," in The Many Pacqiuo and the One: Religious and Secular Perspectives on Ethical Pluralism in the Modern World, ed. Richard Madsen and Tracy B. Strong, Ethikon Series in Comparative Ethics (Princeton, NJ: Princeton University Press, 2003), p. 61 . หลักการนี้กำเนิดขึ้นจากปัญหาที่สำคัญและซับซ้อนเกี่ยวกับความเสมอภาค ความเป็นธรรมและความยุติธรรม ฉะนั้น หลักการความเสมอภาคทางกฎหมายจึงอยู่ร่วมกันไม่ได้และหมดไปในระบอบกฎหมาย เช่น กฎหมายทาส กฎหมายข้ารับใช้ เป็นต้น

ปฏิญญาสากลว่าด้วยสิทธิมนุษยชน ข้อ 7 ระบุว่า "ทุกคนเสมอภาคกันตามกฎหมายและมีสิทธิที่จะได้รับความคุ้มครองของกฎหมายเท่าเทียมกัน โดยปราศจากการเลือกปฏิบัติใด ทุกคนมีสิทธิที่จะได้รับความคุ้มครองเท่าเทียมกันจากการเลือกปฏิบัติใด" (ฉบับแปลกระทรวงการต่างประเทศ) ฉะนั้นจะต้องไม่มีการเลือกปฏิบัติทางกฎหมายด้วยเหตุเชื้อชาติ เพศ สีผิว ชาติพันธุ์ ศาสนา ทุพพลภาพ หรือลักษณะอื่น โดยไม่มีเอกสิทธิ์ การเลือกปฏิบัติหรือความลำเอียง การรับประกันความเสมอภาคทั่วไปนี้บรรจุในรัฐธรรมนูญของประเทศส่วนใหญ่ในโลก แต่การนำไปปฏิบัตินั้นยังมีความแตกต่างกันอยู่
# โอโช
ในภาษาญี่ปุ่น โอโช (, oshō) เป็นคำเรียกนักบวชระดับสูงในศาสนาพุทธนิกายเซนและนิกายโจโดะ

 ศัพทมูล 
คำว่า 和尚 ตรงกับภาษาจีนกลางว่า เหอซั่ง มาจากคำว่า "อุปาธฺยาย"  ซึ่งแปลว่า อุปัชฌาย์ ต่อมาในภาษาจีนความหมายเปลี่ยนไปเป็นภิกษุระดับสูง แต่ในปัจจุบันกลายเป็นภิกษุโดยทั่วไป 

ในภาษาญี่ปุ่นปัจจุบันคำว่า 和尚 ยังคงหมายถึงนักบวชระดับสูง เช่น เจ้าอาวาส อุปัชฌาย์ แต่แต่ละนิกายออกเสียงแตกต่างกัน โดยนิกายเซนและโจโดะอ่านว่า โอโช (oshō) นิกายเทนไดและเคงนอ่านว่า คาโช (kashō) ส่วนนิกายชินงน ฮสโซ ริตสึ และโจโดะชิน อ่านว่า วาโจ (wajō)
# หลอดเลือดขอดในหลอดอาหาร
หลอดเลือดขอดในหลอดอาหาร  เป็นหลอดเลือดดำที่อยู่ชั้นใต้ผิว (sub-mucosal) บริเวณตอนล่างของหนึ่งในสามของหลอดอาหาร ที่ขยายตัวขึ้นมาก มักเป็นผลมาจากความดันเลือดสูงในระบบหลอดเลือดดำของตับ ซึ่งพบบ่อยในโรคตับแข็ง ผู้ที่มีหลอดเลือดขอดในหลอดอาหารมีแนวโน้มที่จะเลือดออกรุนแรง ซึ่งถ้าไม่ได้รับการรักษาก็อาจเป็นอันตรายถึงชีวิต หลอดเลือดขอดในหลอดอาหารมักวินิจฉัยโดยการส่องตรวจด้วยกล้อง (esophagogastroduodenoscopy; EGD)
# วัดหนามแดง (จังหวัดสมุทรปราการ)
วัดหนามแดง เป็นวัดราษฎร์สังกัดคณะสงฆ์มหานิกาย ตั้งอยู่ริมคลองสำโรง ในหมู่ที่ 3 บ้านวัดหนามแดง ตำบลบางแก้ว อำเภอบางพลี จังหวัดสมุทรปราการ เป็นวัดที่สร้างเมื่อ พ.ศ. 2383 ได้รับพระราชทานวิสุงคามสีมา เมื่อ พ.ศ. 2472 ได้ผูกพัทธสีมาเมื่อวันที่ 8 กันยายน พ.ศ. 2503 สถานที่ตั้งของวัดมีต้นไม้ที่ชาวบ้านเรียกว่า ต้นหนามแดง ต่อมานายหลำและอำแดงวัน ได้บริจาคที่ดินบริเวณแห่งนี้ให้สร้างวัด และตั้งชื่อว่า วัดหนามแดง

วัดมีอาคารเสนาสนะต่าง ๆ ดังนี้  อุโบสถกว้าง 9 เมตร  ยาว 18 เมตร สร้างเมื่อ พ.ศ.  2460 กุฎีสงฆ์  จำนวน 19 หลัง หอสวดมนต์มี 4 หลัง  ศาลาการเปรียญ พระประธานในอุโบสถนามว่า หลวงพ่อบุญลือ พระพุทธรูปปางมารวิชัย

วัดยังได้เปิดสอนพระปริยัติธรรมเริ่มมาตั้งแต่ พ.ศ. 2475 มีโรงเรียนประชาบาลสอนระดับประถมศึกษาและสถานีอนามัยชั้น 2 อยู่ในวัด เป็นที่ตั้งพิพิธภัณฑ์ท้องถิ่นตำบลหนามแดง 

รายนามเจ้าอาวาส 
 หลวงพ่อแดง พ.ศ. 2383–2401
 หลวงพ่อจาด พ.ศ. 2401–2415
 หลวงพ่อแดง พ.ศ. 2415–2442
 หลวงพ่อเพิ่ม พ.ศ. 2442–2474
 หลวงพ่อปลั่ง พ.ศ. 2474–2489
 พระครูวิบูลฐาปนกิจ พ.ศ. 2489–2530
 พระครูสาทรวิหารกิจ   เจ้าอาวาสองค์ปัจจุบัน  พ.ศ. 2530 - ปัจจุบัน
# วัดใหม่อมตรส
วัดใหม่อมตรส [ไหฺม่-อะ-มะ-ตะ-รด] หรือ วัดบางขุนพรหม เป็นวัดราษฎร์ สังกัดคณะสงฆ์ฝ่ายมหานิกาย ตั้งอยู่ในแขวงบ้านพานถม เขตพระนคร กรุงเทพมหานคร มีเนื้อที่ 7 ไร่ 3 งาน 4 ตารางวา

วัดสร้างขึ้นสมัยกรุงธนบุรี ประมาณ พ.ศ. 2321 ไม่ปรากฎนามผู้สร้าง ได้รับพระราชทานวิสุงคามสีมาแล้ว เมื่อปี พ.ศ. 2321 เดิมทีนั้นวัดมีชื่อว่า วัดวรามะตาราม แต่ต่อมาได้เปลี่ยนเป็น วัดอำมาตยรส หรือ วัดอมฤตยรส ในปี พ.ศ. 2460 ในปี พ.ศ. 2411–2413 ได้ทำการก่อสร้างปฎิสังขรณ์วัดใหม่เริ่มดำเนินการโดยสมเด็จพระพุฒาจารย์ (โต พฺรหฺมรํสี)  ในสมัยรัชกาลที่ 5 โปรดให้สร้างถนนผ่านกลางวัด จึงกลายเป็น 2 วัด คือวัดบางขุนพรหมนอก (วัดใหม่อมตรส) และวัดบางขุนพรหมใน (วัดอินทรวิหาร) โดยใช้ชื่อว่าวัดใหม่อมตรสในปี พ.ศ. 2460 และได้ทำการผูกพันธสีมาใหม่ ระหว่างวันที่ 4–10 มกราคม พ.ศ. 2509

วัดใหม่อมตรสมีชื่อเสียงในด้านวัตถุมงคล คือ พระสมเด็จกรุบางขุนพรหม โดยสมเด็จพระพุฒาจารย์ (โต พฺรหฺมรํสี) เจ้าอาวาสวัดระฆังโฆสิตาราม รับเป็นประธานในการจัดสร้าง พระพิมพ์สมเด็จ (พระเครื่อง) ที่สร้างจากผงอิทธิเจ ปถมัง ตรีนิสิงเห และมหาราช ตามที่เสมียนตราด้วง ต้นตระกูล ธนโกเศต ได้ขออนุญาตจัดสร้างขึ้น เพื่อบรรจุในองค์เจดีย์ เมื่อ พ.ศ. 2413–2415 เจ้าประคุณสมเด็จได้เมตตาโขลกตำผง ผสมผงวิเศษ และอธิษฐานจิตปลุกเสกด้วยตัวท่านเอง

รายนามเจ้าอาวาส
 พระอธิการอ่อน
 พระอธิการอยู่ 
 พระอธิการเทศ 
 พระอธิการแถม 
 พระครูอมรคณาจารย์ (เส็ง) พ.ศ. 2446 — 2512
 พระครูบริหารคุณวัตร (ชม สิรินฺธโร) พ.ศ. 2515 — 2551
 พระครูพิพัฒนานุกูล (เทียม นนฺทโก) พ.ศ. 2551 — 2562
 พระครูวิบูลอนุกิจ (จอย เขมาภิรโต) พ.ศ. 2563 — ปัจจุบัน
# คดีระหว่างโอเบอร์กะเฟลกับฮ็อดจิส
คดีระหว่างโอเบอร์กะเฟลกับฮ็อดจิส , 576 U.S. 644 (2015) เป็นคดีสิทธิพลเมืองหลักหมุด ซึ่งศาลสูงสุดแห่งสหรัฐวินิจฉัยว่าสิทธิมูลฐานในการสมรสได้รับประกันแก่คู่สมรสเพศเดียวกันทั้งวรรควิถีทางที่ถูกต้อง (Due Process Clause) และวรรคการคุ้มครองเท่าเทียม (Equal Protection Clause) ของการแก้ไขเพิ่มเติมรัฐธรรมนูญแห่งสหรัฐ ครั้งที่ 14 คำวินิจฉัยของศาลฯ กำหนดให้รัฐทั้งห้าสิบ เขตโคลัมเบีย และพื้นที่เกาะให้จัดการและรับรองการสมรสของคู่สมรสเพศเดียวกันด้วยกำหนดเวลาและเงื่อนไขเดียวกันกับการสมรสคู่สมรสต่างเพศ โดยมีสิทธิและหน้าที่ดุจกันObergefell v. Hodges, No. 14-556, slip op.  at 22–23 (U.S. June 26, 2015) ("The Court now holds that same-sex couples may exercise the fundamental right to marry. ... [T]he State laws challenged by Petitioners in these cases are now held invalid to the extent they exclude same-sex couples from civil marriage on the same terms and conditions as opposite-sex couples.").

ระหว่างเดือนมกราคม 2555 และกุมภาพันธ์ 2557 โจทก์ในรัฐมิชิแกน โอไฮโอ เคนตักกีและเทนเนสซียื่นคำฟ้องคดีในศาลภาคกลางซึ่งลงเอยด้วยคดีระหว่างโอเบอร์กะเฟลกับฮ็อดจิส หลังศาลภาควินิจฉัยให้โจทก์ชนะ มีการอุทธรณ์คำวินิจฉัยไปยังศาลภาค 6 ในเดือนพฤศจิกายน 2557 หลังคำวินิจฉัยศาลอุทธรณ์ที่ยืดเยื้อในปีนั้นทั้งในศาลภาค 4, ภาค 7, ภาค 9 และภาค 10 ว่าคำสั่งห้ามการสมรสเพศเดียวกันระดับรัฐขัดต่อรัฐธรรมนูญ ศาลภาค 6 วินิจฉัยว่าศาลถูกผูกมัดด้วยคดีระหว่างเบเกอร์กับเนลสัน (Baker v. Nelson) และวินิจฉัยว่าคำสั่งห้ามนั้นชอบด้วยรัฐธรรมนูญ ทำให้เกิดความเห็นต่างระหว่างศาลภาคและนำไปสู่การทบทวนของศาลสูงสุดอย่างเลี่ยงไม่ได้

ศาลฯ มีคำวินิจฉัยในวันที่ 26 มิถุนายน 2558 โอเบอร์กะเฟล ยกเลิก เบเกอร์ และกำหนดให้ทุกรัฐต้องออกทะเบียนสมรสแก่คู่สมรสเพศเดียวกัน และรับรองการสมรสเพศเดีวกันที่กระทำขึ้นในเขตอำนาจศาลอื่น Obergefell, slip op.  at 28 ("The Court, in this decision, holds same-sex couples may exercise the fundamental right to marry in all States."). จึงทำให้การสมรสเพศเดียวกันชอบด้วยกฎหมายทั่วสหรัฐและทุกดินแดน
# โพเดียม
thumb|300px|วาทยากรยืนอยู่บนโพเดียม ซึ่งเป็นจุดที่เขาเห็นนักดนตรีและนักดนตรีก็เห็นเขา
โพเดียม  เป็นเวทีที่ใช้สำหรับยกพื้นจากพื้นที่โดยรอบ โดยคำว่า โพเดียม มีที่มาจากคำในภาษากรีกว่า πόδι (เท้า) ในทางสถาปัตยกรรม มีการก่อสร้างอาคารบนพื้นโพเดียมขนาดใหญ่ได้ นอกจากนี้ยังมีการใช้ประโยชน์จากโพเดียมด้วยการช่วยยกบุคคลให้สูงขึ้น เช่น วาทยากรในการแสดงออร์เคสตราหรือใช้ในการพูดในที่ชุมชน เป็นต้น ในภาษาอังกฤษแบบอเมริกาเหนือพบการใช้คำว่าโพเดียมเพื่ออธิบายถึงแท่นอ่านหนังสือ (lectern)

ในทางกีฬา มีการใช้โพเดียมเพื่อเป็นเกียรติแก่ผู้ชนะ 3 อันดับแรกในชนิดกีฬาต่าง ๆ โดยมีการใช้โพเดียมสามระดับเป็นที่มอบรางวัลในการแข่งขันโอลิมปิกสมัยใหม่ ตามประเพณีแล้ว บริเวณตรงกลาง ซึ่งเป็นจุดสูงสุดของโพเดียมจะเป็นของผู้ได้รับรางวัลเหรียญทอง ถัดมาด้านขวาที่ระดับต่ำลงมาจะเป็นของผู้ได้รับรางวัลเหรียญเงิน และทางด้านซ้ายที่ระดับต่ำลงมาจากผู้ได้รับเหรียญทองเช่นกันจะเป็นตำแหน่งของผู้ได้รับเหรียญทองแดง ในการแข่งขันโอลิมปิกฤดูร้อน 2016ที่นครรีโอเดจาเนโร ประเทศบราซิล โพเดียมของผู้ได้รับรางวัลเหรียญเงินและเหรียญทองแดงอยู่ในระดับเท่ากัน ในกีฬาหลายประเภท มีการใช้คำว่าโพเดียมหรือโพเดียมฟีนิชเพื่อบอกถึงผู้ที่มีผลการแข่งขันดีที่สุด 3 อันดับแรก ในกีฬาประเภทบุคคลบางประเภท มีการใช้คำว่าโพเดียม เพื่อเป็นสถิติอย่างเป็นทางการในการบอกผลความสำเร็จของนักกีฬา 3 อันดับแรก ในการแข่งขันในฤดูกาลหรืออาชีพ 

การใช้ครั้งแรกในกีฬาโอลิมปิก
โพเดียมถูกใช้เป็นครั้งแรกในการแข่งขันกีฬาจักรวรรดิอังกฤษ 1930 (ชื่อปัจจุบัน กีฬาเครือจักรภพ) ที่แฮมิลตัน, ออนทาริโอ และมีการใช้ต่อมาในการแข่งขันโอลิมปิกฤดูร้อน 1932 ที่ลอสแองเจลิสและโอลิมปิกฤดูหนาว 1932 ที่เลคพลาซิด

ในงานสถาปัตยกรรม
ในทางสถาปัตยกรรม โพเดียมประกอบด้วยส่วนฐานหรือแท่นที่ยกพื้นขึ้นมาจากระดับแผ่นดิน ซึ่งพบการใช้ประโยชน์ตั้งแต่สมัยโบราณ ดั้งเดิมแล้วอาจมีความสูงเพียงไม่กี่เมตรเท่านั้น เมื่อกาลเวลาผ่านไปโพเดียมการเป็นส่วนที่โดดเด่นของอาคาร ซึ่งเห็นได้จากภาพด้านล่างนี้
# เคอร์บีส์ดรีมคอลเลกชัน
เคอร์บีส์ดรีมคอลเลกชัน  เป็นวิดีโอเกมที่เผยแพร่โดยนินเท็นโดสำหรับวีใน ค.ศ. 2012 เพื่อฉลองครบรอบ 20 ปีของตัวซีรีส์ ตัวเกมถูกเผยแพร่ในประเทศญี่ปุ่นเมื่อวันที่ 19 กรกฎาคม ค.ศ. 2012 และอเมริกาเหนือในวันที่ 16 กันยายน ค.ศ. 2012

รายละเอียด

เคอร์บีส์ดรีมคอลเลกชัน มีหกเกมที่สามารถเล่นได้ ซึ่งเป็นเกมที่เคยเผยแพร่บนเกมบอย, แฟมิคอม, ซูเปอร์แฟมิคอม และนินเท็นโด 64 พร้อมกับ 13 ด่านท้าทายใหม่จากเกม เคอร์บีส์รีเทิร์นทูดรีมแลนด์ มีส่วนพิพิธภัณฑ์ที่แสดงวิดีโอเกมทุกอันของซีรีส์ เคอร์บี จนถึง ค.ศ. 2012 พร้อมกับสามตอนจากอนิเมะ เคอร์บี: ไรต์แบคแอตยา! ("Kirby Comes to Cappy Town", "Crusade for the Blade" และ "Waddle While You Work")

การจำหน่ายและการตอบรับ
ในวันที่ 25 สิงหาคม ค.ศ. 2012, เคอร์บีส์ดรีมคอลเลกชัน ถูกขายในประเทศญี่ปุ่น 200,000 ฉบับ มีเสียงวิจารณ์ในอเมริกาเหนือไปในแง่บวก ตัวเกมได้คะแนนจากเกมแรงกิงส์ไป 81.29%  และบนเมทาคริติกไป 82/100 คะแนน

หมายเหตุ
# อาแล็กซี เดอ ต็อกวีล
อาแล็กซี ชาร์ล อ็องรี เกลแรล กงต์ เดอ ต็อกวีล (; 29 กรกฎาคม 1805 – 16 เมษายน 1859) เป็นอภิชน นักการทูต นักรัฐศาสตร์ และนักประวัติศาสตร์ชาวฝรั่งเศส มีผลงานที่มีชื่อเสียงที่สุดชื่อ ประชาธิปไตยในอเมริกา (Democracy in America, มี 2 เล่ม ปี 1835 และ 1840) และ ระบอบเก่าและการปฏิวัติ (The Old Regime and the Revolution, 1856) ในหนังสือทั้งสองเล่ม เขาวิเคราะห์มาตรฐานการครองชีพและสภาพทางสังคมของปัจเจกบุคคลที่ดีขึ้น ตลอดจนความสัมพันธ์ของปัจเจกกับตลาดและรัฐในสังคมตะวันตก ประชาธิปไตยในอเมริกา ปัจจุบันถือเป็นงานชิ้นแรก ๆ ในสาขาวิชาสังคมวิทยาและรัฐศาสตร์

เขายังมีความเคลื่อนไหวในการเมืองฝรั่งเศส สมัยแรกภายใต้ราชาธิปไตยเดือนกรกฎาคม (ปี 1830–1848) และสมัยที่สองในสาธารณรัฐที่สอง (1849–1851) เขาวางมือจากชีวิตการเมืองหลังรัฐประหาร 2 ธันวาคม 1851 ของหลุยส์ นโปเลียน โบนาปาร์ต และเริ่มเขียน ระบอบเก่าและการปฏิวัติ ต็อกวีลให้เหตุผลว่าความสำคัญของการปฏิวัติฝรั่งเศสคือการสืบทอดกระบวนการทำให้ทันสมัยและรวบอำนาจเข้าสู่ศูนย์กลางของรัฐฝรั่งเศสซึ่งเริ่มต้นมาตั้งแต่รัชกาลพระเจ้าหลุยส์ที่ 14 แห่งฝรั่งเศส ความล้มเหลวของการปฏิวัติมาจากความไม่ประสาของผู้แทนที่จมอยู่กับอุดมคติยุคเรืองปัญญามากเกินไป

ต็อกวีลเป็นนักเสรีนิยมคลาสสิกที่สนับสนุนการปกครองระบบรัฐสภา และกังขาคติสุดขั้วของประชาธิปไตย ระหว่างมีตำแหน่งในรัฐสภา เขานั่งอยู่ตรงกลางซ้าย แต่สภาพอันซับซ้อนและเปลี่ยนไปมาของเสรีนิยมของเขาทำให้มีการตีความและผู้เลื่อมใสขัดแย้งกันจากทุกสเปกตรัมการเมือง
# กลุ่มอาชีวะช่วยชาติ
อาชีวะช่วยชาติ ณ.ราชดำเนิน 2556‘อาชีวะช่วยชาติ’ ออกโรงให้กำลังใจนายกฯ ยันไม่ได้โต้ 14 นักศึกษา เห็นต่างได้ หรือที่เรียกกันในนาม กลุ่มอาชีวะช่วยชาติบันทึกหน้า 4 - Thai Post เป็นกลุ่มการเคลื่อนไหวทางการเมือง ซึ่งประกอบด้วยศิษย์และศิษย์เก่าจากสถาบันอาชีวศึกษา ที่มีจุดยืนในการพิทักษ์สถาบันพระมหากษัตริย์อาชีวะช่วยชาติ โต้กลับ เยาวชนปลดแอก หยุดจาบจ้วงสถาบันฯส.ว.พร้อมสละอำนาจ 'โหวตนายกฯ' - 'เยาวชนปลดแอก' ทวงคำตอบ 1 ส.ค.

 ประวัติ 
กลุ่มอาชีวะช่วยชาติทำการรวมตัวตั้งแต่ปี พ.ศ. 2556 ที่มีการจัดตั้งสมาชิกอาชีวะ 14 สถาบันในกรุงเทพมหานครและปริมณฑล ซึ่งเคยรวมตัวกันเพื่อสนับสนุนการชุมนุมของ กปปส. เพื่อขับไล่รัฐบาลยิ่งลักษณ์ ชินวัตร เมื่อปี พ.ศ. 2556บิ๊กตู่ปัดใช้ ม.44 นิรโทษ 14 นศ. ข้องใจการเมืองหนุน - Thairath โดยในปีดังกล่าว เคยมีการเสนอข่าวที่ทำให้เกิดความเข้าใจคลาดเคลื่อน ว่ามีการปะทะกันระหว่างกลุ่มคนเสื้อแดงกับกลุ่มอาชีวะช่วยชาติ หากแต่เกิดจากความไม่พอใจของผู้ค้าขายริมคลองหลอด ที่มีต่อการติดตั้งลำโพงของผู้ชุมนุมตำรวจแจง เหตุปะทะแยกคอกวัวไม่ใช่เสื้อแดง - Sanook

กลุ่มอาชีวะช่วยชาติให้การสนับสนุนการทำงานของคณะรักษาความสงบแห่งชาติ (คสช.)เดือด!’อาชีวะช่วยชาติ’ ขู่ แสดงพลัง หาก น.ศ.ยังต้าน คสช. รวมถึงในปี พ.ศ. 2558 ได้สนับสนุนให้มีการปฏิรูปประเทศก่อนที่จะมีการเลือกตั้งกลุ่มอาชีวะช่วยชาติ ณ ราชดำเนิน 2556 โดยรวบรวมสมาชิก 14 สถาบัน พร้อมมวลชนผู้สนับสนุน เดินทางมายื่นหนังสือให้กำลังใจกลุ่มอาชีวะช่วยชาติหนุน 'ประยุทธ์' ทำงานต่อ จนกว่าจะปฏิรูปสำเร็จ และยืนยันว่าไม่มีกลุ่มการเมืองอยู่เบื้องหลังอาชีวะช่วยชาติ ณ ราชดำเนิน 56 เข้าให้กำลังในนายกฯและครม.คสช.

เดือนกรกฎาคม พ.ศ. 2563 กลุ่มอาชีวะช่วยชาติได้ออกแถลงการณ์ถึงกรณีกลุ่มนักเรียน นักศึกษา และมวลชน ที่จัดการประท้วงในประเทศไทย พ.ศ. 2563 ว่าได้ปรากฏหลักฐานในการต่อต้าน หรือล้มล้างสถาบันพระมหากษัตริย์ ทั้งทางตรงและทางอ้อม โดยมีผู้อยู่เบื้องหลังในการใช้เยาวชนเป็นเครื่องมือกลุ่ม'อาชีวะช่วยชาติ'มาแล้ว นัดชุมนุม 30 ก.ค.นี้ ต้านม็อบเยาวชน ขู่แฉใครชักใย'กลุ่มอาชีวะช่วยชาติ' ออกแถลงการณ์ต่อต้านกลุ่มเยาวชนปลดแอก - ม็อบนารูโตะนัดรวมตัวอนุสาวรีย์พระเจ้าตากฯ ทั้งนี้ กลุ่มอาชีวะช่วยชาติได้ชี้แจงว่าไม่ได้ต่อต้านการชุมนุมทางการเมืองจากเจตนารักษาประชาธิปไตย หากแต่ไม่ต้องการให้เผชิญหน้ากันด้วยความรุนแรงเหมือนที่เคยเกิดขึ้นในเหตุการณ์ 6 ตุลา"กลุ่มอาชีวะช่วยชาติ" แถลงการณ์ นัดชุมนุม 30 ก.ค.ม็อบชนม็อบ ! "กลุ่มอาชีวะช่วยชาติ" นัดชุมนุม 30 กค. นี้แฉ "คนบงการ" กลุ่มนักศึกษาต้านสถาบันนัดชุมนุมปกป้องสถาบัน 30 ก.ค. ต้าน 'เยาวชนปลดแอก''กลุ่มอาชีวะช่วยชาติ' แถลงการณ์ นัดชุมนุม 30 ก.ค."กลุ่มอาชีวะช่วยชาติ" นัดชุมนุม 30 ก.ค .แฉคนชักใยม็อบ นศ. - NEW18 ซึ่งต่อมา กลุ่มอาชีวะช่วยชาติได้มีแผนจัดชุมนุมเช่นกัน โดยทางรัฐบาลไม่ได้ห้ามปราม หากทำข้อตกลงกับเจ้าหน้าที่ว่าจะอยู่ในกรอบการใช้สิทธิตามกฎหมายรัฐบาลไม่ห้าม! กลุ่มอาชีวะ นัดชุมนุมวันเดียวกันกับ เยาวชนปลดแอก“ปณิธาน” ระบุฝ่ายมั่นคงดูภาพรวมม็อบชนม็อบ หลัง “กลุ่มอาชีวะ-ปลดแอก” ชุมนุมวันเดียวกันฝ่ายมั่นคงเชื่อไม่มีเหตุม็อบชนม็อบ หลังกลุ่มต้าน-หนุนรัฐนัดรวมพลวันเดียวกัน

ทั้งนี้ ได้มีการตรวจสอบพบว่าดนัย ทิพย์ยาน อดีตโฆษก เป็นผู้สมัคร ส.ส. พรรครวมพลังประชาชาติไทยอาชีวะช่วยชาติ: นศ. อาชีวะ 2 กลุ่มประกาศปกป้องสถาบัน กับ พิทักษ์ประชาชน

 กิจกรรมอาสา 
เดือนตุลาคม พ.ศ. 2559 กลุ่มอาชีวะช่วยชาติทำหน้าที่สกรีนเสื้อให้แก่ประชาชนโดยไม่คิดค่าใช้จ่าย เพื่อแสดงความอาลัยแด่การสวรรคตของพระบาทสมเด็จพระมหาภูมิพลอดุลยเดชมหาราช บรมนาถบพิตรกลุ่มอาชีวะช่วยชาติ จัดสกรีนเสื้อให้กับประชาชนฟรี - Nation TV
# วัดน่วมกานนท์
วัดน่วมกานนท์ เป็นวัดราษฎร์สังกัดมหานิกายในหมู่ที่ 5 บ้านเต่าดำ ตำบลชัยมงคล อำเภอเมืองสมุทรสาคร จังหวัดสมุทรสาคร

คาดว่าสร้างปี พ.ศ. 2460 ได้รับพระราชทานวิสุงคามสีมาเมื่อวันที่ 14 มีนาคม พ.ศ. 2510 เดิมชื่อ วัดท่าหิน เนื่องจากสมัยก่อนไม่มีถนน เวลาปลูกบ้านชาวบ้านจะบรรทุกหินทรายมาไว้ที่หน้าวัด แล้วจึงค่อยทยอยขนไป จึงเรียกว่าวัดท่าหิน ต่อมาเปลี่ยนชื่อเป็น "วัดน่วมกานนท์" ตามชื่อและนามสกุลของผู้ถวายที่ดินให้วัด คือ นายตั๋ง (น่วม) กานนท์ เดิมเป็นวัดเล็ก หลังคามุงจาก ต่อมาได้รับการบูรณะและสร้างเสนาสนะใหม่ทั้งหมด

ปูชนียสถานวัตถุสำคัญ คือ หลวงพ่อหาย พระพุทธรูปยืนองค์หนึ่ง เป็นไม้แกะยืนเท่าคนจริง และพระพุทธชัยมงคลพระนอน องค์ใหญ่ที่สุดในจังหวัดสมุทรสาคร และใหญ่เป็นอันดับที่ 3 ของประเทศ มีขนาดความยาว 20 วา สูง 4 วา 2 ศอกหลวงพ่อหาย เจ้าอาวาสองค์ปัจจุบันคือ พระครูสาครพัฒนวิธาน (ต่วน เตชธโร)
# ดาวเวียง บุตรนาโค
ดาวเวียง บุตรนาโค (3 สิงหาคม พ.ศ. 2497 – 6 มีนาคม พ.ศ. 2562) เป็นนักเขียน กวี และนักแต่งเพลงลูกทุ่งลาวอันโด่งดัง และยังเป็นศิลปินแห่งชาติของสาธารณรัฐประชาธิปไตยประชาชนลาวอีกด้วยอาลัย “ดาวเวียง บุดนาโค” นักเขียนศิลปินแห่งชาติลาว

ประวัติ
เขาเกิดเมื่อวันที่ 3 สิงหาคม พ.ศ. 2497 ที่เมืองโขง แขวงจำปาศักดิ์ เป็นบุตรของนายเหงี่ยม แสงราตรี และนางคำปั้น ศรีอักษร มีพี่น้องร่วมกัน 11 คน

การทำงาน
ก่อนเข้าสู่วงการดนตรี
เขาเริ่มมีชื่อเสียงจากการเป็นนักข่าวของหนังสือพิมพ์ ศึกษาใหม่ และยังเป็นนักเขียนอีกด้วย โดยชีวิตการเป็นนักเขียนของเขาก็ไม่ราบรื่น จนเขาเริ่มเข้าสู่วงการดนตรีโดยการเป็นนักแต่งเพลงแนวลูกทุ่งและเพื่อชีวิต โดยเริ่มแต่งเพลงให้กับวงเดอะแซฟไฟร์ วงดนตรีร็อกสัญชาติลาว

เข้าสู่วงการดนตรี
จนกระทั่งวงดนตรีลูกทุ่งลาวหนุ่มโกสิน กำลังออกอัลบั้มชุดที่ 2 ดาวเวียงจึงเสนอตัวประพันธ์เพลงให้กับวงอีกด้วย หลังจากนั้นเป็นต้นมาเขาก็เริ่มประพันธ์เพลงลูกทุ่งนับแต่นั้นเป็นต้นมาและสร้างนักร้องลาวที่มีชื่อเสียงเป็นจำนวนมาก อาทิ กิ มรกต, บุญเกิด หนูห่วง, กิดาวเพชร หนูห่วง, แดง ดวงเดือน, ไชโย โคตะมี ฯลฯ โดยตัวอย่างผลงานการประพันธ์เพลงของเขาที่ทำให้ศิลปินเหล่านี้มีชื่อเสียงได้แก่ สาวดงโดก, สาวตะเกียวน้อย, สาวศรีเมือง, หญิงคนนั้นแม่นไผ, ผู้ชายปลายแถว,กำแพงเงิน, น้ำตาลูกผู้ชาย, โดยสารสายใต้ ฯลฯ บางครั้งดาวเวียงถูกเรียกว่าเป็น ครูสลาเมืองลาว

อิทธิพลต่อประเทศไทย
ในปี พ.ศ. 2542 จินตหรา พูนลาภได้ออกผลงานเพลง น้ำตาสาววาริน ประพันธ์เนื้อร้องโดยคมเพชร พรเจริญ ซึ่งทำนองนั้นเค้าโครงมาจากเพลง สาวศรีเมือง อันเป็นผลงานการประพันธ์ของเขา

ในปี พ.ศ. 2544 สลา คุณวุฒิได้นำผลงานเพลงที่มาจากการประพันธ์ของเขามาอยู่ในอัลบั้มพิเศษ รวมเพลงดังสองฝั่งโขง ขับร้องโดยไมค์ ภิรมย์พรสิ้นครูเพลงลาว"ดาวเวียง บุดนาโค"ตำนาน "เพลงดังสองฝั่งโขง"

ในปี พ.ศ. 2545 เขาได้ประพันธ์เพลง แก้มแดงแรงใจ เพื่อให้อรทัย ดาบคำ นำไปขับร้องซึ่งเพลงดังกล่าวอยู่ในอัลบั้ม ดอกหญ้าในป่าปูน อันเป็นผลงานเพลงชุดแรกของอรทัย

ยุติบทบาทนักแต่งเพลง
ในช่วง พ.ศ. 2551 วงการเพลงลูกทุ่งลาวเริ่มมีการพัฒนาอย่างรวดเร็ว เริ่มมีดนตรีที่ทันสมัยและเพลงลูกทุ่งอีสานของฝั่งไทยเริ่มมาเป็นที่นิยมในลาวมากขึ้น ดาวเวียงจึงยุติบทบาทนักแต่งเพลงลูกทุ่งลาวไปในที่สุด แต่ยังคงเขียนเรื่องสั้นและกวีต่อไป

ลาลับ
เขาเสียชีวิตในวันที่ 6 มีนาคม พ.ศ. 2562 ด้วยโรคเบาหวาน และโรคความดันโลหิตสูงลาวสูญเสีย ‘ดาวเวียง’ ศิลปินแห่งชาติ นักเขียน-กวี ครูเพลงชื่อดัง รวมอายุได้ 64 ปี
# วัดหลักสี่ราษฎร์สโมสร
วัดหลักสี่ราษฎร์สโมสร เป็นวัดราษฎร์สังกัดมหานิกาย ตั้งอยู่ริมคลองดำเนินสะดวก ในหมู่ที่ 2 บ้านหลักสี่ ตำบลยกกระบัตร อำเภอบ้านแพ้ว จังหวัดสมุทรสาคร สร้างขึ้นบนที่ดินของนางแจ่ม วาสุกรี ผู้มีจิตศรัทธายกที่ดินให้เป็นธรณีสงฆ์สำหรับสร้างวัด ในอดีตวัดมีเพียงกุฏิมุงด้วยจากหลังเดียว ต่อมาได้รับการถวายบ้านเก่าเป็นฝากระดาน ฝาขัดแตะ ทางวัดได้รื้อถอนมาปลูกเป็นกุฏิสงฆ์เพิ่มขึ้น ตั้งชื่อว่า วัดใหม่หลักสี่ ตามชื่อหลักแบ่งเขตคลอง ต่อมาเปลี่ยนชื่อเป็น "วัดหลักสี่ราษฎร์สโมสร" จนถึงปัจจุบัน

ปัจจุบันวัดมีพระอุโบสถถาวร มีศาลาการเปรียญหลังใหญ่ที่สุดในคลองดำเนินสะดวกจุคนได้ไม่น้อยกว่า 1,000 คน มีศาลาท่าน้ำทรงไทย มีวิหารทรงไทยจัตุรมุข

สิ่งศักดิ์สิทธิ์ของวัด คือ หลวงพ่อโต พระพุทธรูปโบราณสมัยอู่ทองเนื้อหินทรายแดงฉาบปูน ปางมารวิชัย มีพระพักตร์เอิบอิ่ม ยิ้มละไม เป็นพระพุทธรูปที่พบที่วัดร้างแห่งหนึ่งบริเวณริมแม่น้ำแม่กลอง อำเภอบางคนที จังหวัดสมุทรสงคราม ตอนแรกอัญเชิญมาประดิษฐานยังวัดดอนมะโนรา ต่อมาปี พ.ศ. 2470 หลวงพ่อแฟง เจ้าอาวาสขณะนั้นได้อัญเชิญพระพุทธรูปโบราณดังกล่าวมาประดิษฐานในวิหาร ประชาชนมากราบไหว้ขอพรและปิดทองจนองค์หลวงพ่อหนานุ่มเป็นสีทองเหลืองอร่ามไปทั้งองค์ โดยเฉพาะงานปิดทองประจำปีที่กำหนดจัดขึ้น แรม 3 ค่ำ เดือน 4 ของทุกปี ยังมีการจัดงานพิธีแห่หลวงพ่อโตอีกด้วย

นอกจากนั้น ในพระราชพิธีบรมราชาภิเษกพระบาทสมเด็จพระวชิรเกล้าเจ้าอยู่หัว เนื่องด้วยในการทำพิธีพลีกรรมตักน้ำจากแหล่งน้ำศักดิ์สิทธิ์ทั่วราชอาณาจักร จำนวน 108 แห่ง ตามโบราณราชประเพณี แหล่งน้ำจากในคลองดำเนินสะดวกบริเวณหน้าวัดหลักสี่ราษฎร์สโมสรแห่งนี้ก็เป็นหนึ่งในแหล่งน้ำ 108 แห่งที่ใช้ในพิธีด้วย
# พระอัศวโฆษ
พระอัศวโฆษ (ราว ค.ศ. 80 – 150) เป็นภิกษุนิกายสรวาสติวาท นักปราชญ์ นักเขียนละคร นักกวี และนักโต้วาที จากอินเดีย เกิดที่เมืองสาเกตะ ทางตอนเหนือของอินเดีย เชื่อว่าพระอัศวโฆษเป็นนักเขียนละครภาษาสันสกฤตคนแรก และถือว่าเป็นกวีชาวอินเดียที่ยิ่งใหญ่ก่อนยุคของกาลิทาส พระอัศวโฆษถือเป็นหนึ่งในนักเขียนชาวพุทธที่โด่งดังที่สุด แต่บทละครได้เทียบเคียงกับรามายณะร่วมสมัยRandall Collins, The Sociology of Philosophies: A Global Theory of Intellectual Change. Harvard University Press, 2000, page 220. ซึ่งวรรณกรรมพุทธศาสนาก่อนหน้ายุคของพระอัศวโฆษแต่งด้วยภาษาบาลีและภาษาปรากฤต โดยท่านประพันธ์ด้วยภาษาสันสกฤต
# ลลิตวิสตรสูตร
ลลิตวิสตระสูตร เป็นพระสูตรมหายานภาษาสันสฤตที่เล่าเรื่องราวของพระโคตมพุทธเจ้าในพุทธสมัยของพระองค์ เริ่มตั้งแต่สวรรค์ชั้นดุสิตจนถึงการเทศนาครั้งแรกที่ป่าอิสิปตนมฤคทายวันใกล้เมืองพาราณสี  พระสูตรนี้มี แบ่ง‌ออก‌เป็น‌ ‌27‌ ‌บท‌ ‌เรียก‌ว่า‌ ‌ปริวรรต‌ ‌หรือ‌อัธยาย ลลิตวิสตระสูตรได้การแปลเป็นภาษาจีนตั้งแต่พุทธศตวรรษที่ 7 แต่ฉบับนี้หายไป จนได้แปลครั้งที่สองในพุทธศตวรรษที่ 9 และฉบับภาษาธิเบตได้แปลในช่วงพุทธศตวรรษที่ 11 ลลิตวิสตระสูตรแต่งขึ้นหลังมีพระพุทธรูปแล้ว (ราวพุทธศตวรรษที่ 5–6) แต่ไม่น่าเกินพุทธศตวรรษที่ 7 เพราะพระอัศวโฆษได้เขียนเรื่องพุทธจริต โดยได้ดำเนินเรื่องจากลลิตวิสตระสูตร

ลลิตวิสตระสูตร แต่งในภาษาบาลีและภาษาสันสกฤต แต่บางศัพท์ไม่ใช่ทั้งสันสกฤตและบาลี ลักษณะการประพันธ์มีลักษณะเดียวกับคัมภีร์ปุราณะของพราหมณ์ จากลักษณะการใช้ภาษามีลีลาทางภาษาเดียวกันตลอดทั้งเรื่อง แต่ก็น่าจะไม่ใช่แต่งหรือรวบรวมเพียงคนเดียว
# แม่น้ำเดซากัวเดโร
แม่น้ำเดซากัวเดโร (,) เป็นแม่น้ำในประเทศอาร์เจนตินา มีต้นน้ำใกล้กับภูเขาไฟติปัสในรัฐลาริโอฆา ที่ระดับความสูง   แม่น้ำเป็นที่รู้จักในช่วงต้นน้ำว่า Bermejo หรือ Vinchina ส่วนช่วงปลายน้ำรู้จักในชื่อ Salado แม่น้ำไหลรวมกับแม่น้ำโกโลราโดในรัฐลาปัมปาใกล้เมืองปิชิมาอุยดา แม่น้ำเดซากัวเดโรมีความยาว  และมีบริเวณลุ่มน้ำราว 

แม่น้ำนี้ถือเป็นแม่น้ำสายสำคัญที่ให้แหล่งน้ำบริเวณกูโย จากนั้นไหลไปทางตะวันออก เนื่องจากมีการใช้แหล่งน้ำในการบริโภค แล้วแม่น้ำก็มีขนาดเล็ก แม่น้ำจึงตื้นเขินเกือบทั้งปี ตลอดสาย
# ซานฆวน (ประเทศอาร์เจนตินา)
ซานฆวน  เป็นเมืองหลวงของรัฐซานฆวนที่ในภูมิภาคกูโย ตั้งอยู่ในหุบเขาตูลุม ทางตะวันตกของแม่น้ำซานฆวน มีความสูง 650 เมตร (2,133 ฟุต) เหนือระดับน้ำทะเลปานกลาง มีประชากรอาศัยอยู่ราว 112,000 คน จากข้อมูลของสำมะโนประชากรในปี 2001 โดย สถาบันสถิติและสำมะโนแห่งชาติอาร์เจนตินา (มากกว่า 500,000 คนในเขตปริมณฑล)

เป็นเมืองทันสมัย มีถนนกว้างอย่างดี มีทางเท้ากว้างและมีการปลูกพันธุ์ไม้ที่แตกต่างกันและต้นไม้ต่างชนิดกัน มีคลองชลประทาน ทำให้ได้มาซึ่งชื่อ oasis town

มีโครงสร้างพื้นฐานและการขนส่งอำนวยความสะดวกที่สำคัญ ตึกที่ทันสมัยและสิ่งแวดล้อมรอบ ๆ อ่างเก็บน้ำและเขื่อนอูยุม สปา พิพิธพันธ์ ไร่องุ่นขนาดใหญ่ และการเพาะปลูกพืชชนิดต่าง ๆ ซึ่งมีการผลิตไวน์เป็นสิ่งที่สำคัญที่สุด

 แหล่งข้อมูลอื่น 

 Página Oficial de la Provincia de San Juan (ภาษาสเปน)
 Municipality of San Juan  - เว็บไซต์ทางการ
# ทูร์กุท เออซัล
ฮาลิล ทูร์กุท เออซัล  เป็นนักการเมืองตุรกีที่ดำรงตำแหน่งประธานาธิบดีคนที่ 8 แห่งตุรกีตั้งแต่ปี ค.ศ. 1989 ถึง ค.ศ. 1993 ก่อนหน้านี้เขาเคยดำรงตำแหน่งนายกรัฐมนตรีแห่งตุรกีครั้งที่ 26 ตั้งแต่ปี ค.ศ. 1983 ถึง ค.ศ. 1989
# ลาริโอฆา (ประเทศอาร์เจนตินา)
ลาริโอฆา  เป็นเมืองหลวงของรัฐลาริโอฆาที่ตั้งอยู่ทางตอนตะวันออกของรัฐ

ลาริโอฆาตั้งอยู่ในตีนเขาเบลัสโก ซิเอร์รัส อยู่ห่างจากบัวโนสไอเรส 1,167 กิโลเมตร (725 ไมล์) และอยู่ห่างจากกอร์โดบา 430 กิโลเมตร (267 ไมล์)

 แหล่งข้อมูลอื่น 

 Official page (ภาษาสเปน)
 City Information (ภาษาอังกฤษ)
 Universidad Nacional de La Rioja (ภาษาสเปน)
# ภาชนะ
ภาชนะ คือที่ใส่ของใด ๆ หรืออุปกรณ์ปิดล้อมสิ่งของเพื่อใช้ในการเก็บ บรรจุ และขนส่ง สิ่งที่เก็บในภาชนะจะได้รับการป้องกันจากการที่เก็บอยู่ในโครงสร้างด้านใน คำว่าภาชนะ มักใช้ในการประยุกต์ถึงอุปกรณ์ที่ทำขึ้นจากวัสดุที่ทนทานและแข็ง

อาจถือได้ว่าภาชนะเป็นเครื่องมือชนิดหนึ่งDavid P. Braun, "Pots as Tools", in J. A. Moore and A. S. Keene, eds., Archaeological Hammers and Theories (1983), pp. 108–134.Karen Gayle Harry, Stephanie Michelle Whittlesey, Trixi Bubemyre, Pots, Potters, And Models: Archaeological Investigations at the SRI Locus of the West Branch Site, Tucson, Arizona (2005), p. 283: "The perspective taken in this chapter is that ceramic containers are tools (Braun 1983) and, as a crucial part of the technological repertoire, can provide considerable information about activity organization, production technology, food-preparation and storage technology, settlement function, and economic organization". ที่ประกอบด้วยอุปกรณ์ที่มีการปิดล้อมบางส่วนหรือทั้งหมด โดยสามารถบรรจุลงไปได้ เก็บของ และสิ่งของหรือวัสดุสำหรับการขนส่ง

มนุษย์มีการใช้ภาชนะมาอย่างน้อย 100,000 ปี หรืออาจเป็นไปได้ว่าหลายล้านปีClive Gamble, Origins and Revolutions: Human Identity in Earliest Prehistory (2007), p. 204. ภาชนะแรกสุดของมนุษย์อาจทำไว้เพื่อเก็บอาหารDavid A. Munro, A Place For Everything (1968), p. 92. มนุษย์ในยุคแรกใช้ภาชนะในการเก็บอาหารให้ยาวนานยิ่งขึ้น หรือใช้เพื่อถือไปด้วยง่ายขึ้น และเพื่อป้องกันสัตว์ต่าง ๆ การพัฒนาภาชนะเก็บอาหารถือเป็นสิ่งสำคัญต่อการเพิ่มจำนวนประชากรมนุษย์ และถือเป็นนวัตกรรมที่ไม่พบในสัตว์เลี้ยงลูกด้วยนมชนิดอื่นBernard Grant Campbell, Human Evolution: An Introduction to Mans Adaptations (2009), p. 306.